Dz, str. 34: OPIS BLEJSKEGA GRADU

V zvezek prepiši naslov. Nato napiši uvod: Opisal/Opisala bom Blejski grad.

Oglej si miselni vzorec. Poišči črto, na kateri piše LEGA, nato pa preberi še ostale napise na črtah (v smeri urinega kazalca, zadnji 2 črti pa zamenjaj).

Zdaj poglejva, kaj piše pri napisu LEGA. So napisane cele povedi? V mojem DZ je napaka – piše ob Blejskem gradu, namesto gradu bi moralo pisati jezeru; če je tudi pri tebi napaka, jo popravi.

Jaz bi besedilo napisala takole: 
Blejski grad stoji na visoki skali ob Blejskem jezeru. Tja so ga postavili zato, da bi imeli napadalci težko delo, če bi ga želeli osvojiti. Razgled z gradu je odličen.
Ali pa takole:
130 metrov visoko nad Blejskim jezerom stoji Blejski grad. Ker je postavljen na skalno pečino, ima izjemno obrambno lego in nudi odlične razglede.
Možnosti za opis je še veliko, ti prav gotovo najdeš svojo! Opiši torej Blejski grad na svoj način. Začni z opisom lege (kje leži oziroma stoji). Za nadaljevanje ti lahko pomagam z vprašanji:

	ZUNANJOST

Koliko poslopij ima grad?

Kaj obdaja grad?

Kakšno pročelje ("fasado") ima grad?

Kakšno streho ima grad?
	SESTAVNI DELI

Koliko dvorišč je na gradu?

Kaj so imeli na zgornjem dvorišču?

Kaj so imeli na spodnjem dvorišču?

Kaj je danes na spodnjem dvorišču?

	NOTRANJOST

Kaj je prikazano v muzeju?

Kaj se dogaja v grajski kapeli?

Kaj imajo v grajski kleti?
	POSEBNOSTI

Koliko je star Blejski grad?

Katere znane osebe ga obiskujejo?


Za zaključek napiši še zadno poved, ki je lahko odgovor na eno od vprašanj:

Ali se ti zdi Blejski grad zanimiv in zakaj?

Ali te je predstavitev Blejskega gradu spodbudila, da obiščeš katerega od gradov v Sloveniji?

Ali so ti gradovi všeč in zakaj?

Reši še naloge v DZ, str. 46, 47 in 61. Pri poglavju Knjiga praznuje v zvezek prepiši naslov in obnovo besedila v petih povedih. Na vprašanja lahko odgovoriš ustno, vabila ni potrebno pisati.
